CV-mallipohjien selkeä etu on se, että voit niiden avulla joko korostaa persoonallisuuttasi tai valita mallipohjan joka soveltuu hakemaasi rooliin tai alalle. On olemassa toimialoja, joilla on tavallista erottautua joukosta luovalla ja värikkäällä CV:llä, mutta toisaalta myös aloja, joilla koruton ja pelkistetty CV on ainoa oikea vaihtoehto. Valitsemalla mallipohjan alan, roolin ja oman persoonasi mukaan viestität lukijalle, että olet sisäistänyt millaista työpaikkaa olet hakemassa ja millainen kulttuuri alalla on. Esimerkiksi kirjanpitäjän tai talouspäällikön työtä hakiessa ihanteelliseen mallipohjaan vaikuttaa mille alalle olet hakeutumassa: pieni kansainvälinen kasvuyritys on hyvin erilainen paikka työskennellä kuin vaikkapa perinteinen teollisuuskonserni. Valitse siis mallipohja näiden eri tekijöiden perusteella.